text: Здравно министерство: В болница "Лозенец" се появиха много пациенти с еднаква диагноза | Здраве | Телевизия Евроком - водещи новини от България и света - политика, здраве, предавания, спорт
  Здравно министерство: В болница "Лозенец" се появиха много пациенти с еднаква диагноза
  Зам.-министър Димитър Петров коментира, че замесените ще си получат наказанията
  26 сЗдраве 557 Ивана Иванова
  Проверката на НЗОК е констатирала много пациенти с една и съща диагноза в обхвата на съдовата хирургия. Това заяви зам.-министърът на здравеопазването Димитър Петров по повод разкритията за злоупотреби в болница "Лозенец" в ефира на БНТ.
  Възстановени са голяма част от средствата, след като са засечени. Най-вероятно са се надявали, че с всичко ще се приключи, каза още той.
  Медицинският персонал в болницата няма никакво отношение към дейността на съответните ръководни звена. Ако са замесени хора от конкретни клиники и лекари, те съответно ще си получат наказанията, допълни д-р Петров.
  Проблем в момента има и с Александровска болница. Финансовото състояние на болницата от 7 години насам се влошава. 78 млн. са натрупаните загуби. Мнението на министерството е, че там трябва да бъде сменено ръководството и ще има ново такова, посочи зам.-министърът.